**JELGAVAS PILSĒTAS PAŠVALDĪBAS 2016.GADA 26.MAIJA**

**SAISTOŠO NOTEIKUMU NR.16-14**

**„GROZĪJUMI JELGAVAS PILSĒTAS PAŠVALDĪBAS 2013.GADA 25.JŪLIJA SAISTOŠAJOS NOTEIKUMOS NR.13-13 “JELGAVAS PILSĒTAS PAŠVALDĪBAS NOLIKUMS””**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss saistošo noteikumu satura izklāsts | Saistošie noteikumi “Grozījumi Jelgavas pilsētas pašvaldības 2013.gada 25.jūlija saistošajos noteikumos Nr.13-13 “Jelgavas pilsētas pašvaldības nolikums”” paredz izdarīt grozījumus Jelgavas pilsētas pašvaldības nolikuma pielikumā “Jelgavas pilsētas pašvaldības struktūra”, papildinot domes priekšsēdētāja pārraudzībā norādītās iestādes ar Jelgavas pilsētas pašvaldības iestādi “Jelgavas pašvaldības operatīvās informācijas centrs”, svītrojot no kapitālsabiedrību, kurās Jelgavas pilsētas pašvaldībai ir līdzdalība, saraksta SIA “Datorcentrs” un procentuālās norādes par pašvaldības līdzdalības kapitālsabiedrībās apmēru, kā arī aizstājot Jelgavas pilsētas pašvaldības iestādes “Jelgavas Zinātniskā bibliotēka” nosaukumu ar “Jelgavas pilsētas bibliotēka” nosaukumu. Tāpat paredzēts izdarīt grozījumus saistošo noteikumu Nr.13-13 pielikuma pielikumā - “Jelgavas pilsētas pašvaldības iestādes “Jelgavas izglītības pārvalde” pārraudzībā esošās iestādes”, svītrojot no pārraudzībā esošo iestāžu skaita Jelgavas pilsētas pašvaldības izglītības iestādi “Jelgavas 1.pamatskola” un papildinot ar Jelgavas pilsētas pirmsskolas izglītības iestādēm “Kāpēcīši” un “Zīļuks”. |
| 2. Saistošo noteikumu nepieciešamības pamatojums | Saistošie noteikumi nepieciešami, lai precizētu Jelgavas pilsētas pašvaldības nolikumā norādīto Jelgavas pilsētas pašvaldības struktūru atbilstoši faktiskajai situācijai, tā kā 2015.gada 30.oktobrī ir likvidēta kapitālsabiedrība, kurā Jelgavas pilsētas pašvaldībai bija līdzdalība - SIA “Datorcentrs”, izveidota Jelgavas pilsētas pašvaldības iestāde “Jelgavas pašvaldības operatīvās informācijas centrs” (Jelgavas pilsētas domes 2015.gada 12.novembra lēmums Nr.14/2), likvidēta Jelgavas pilsētas pašvaldības izglītības iestāde “Jelgavas 1.pamatskola” (Jelgavas pilsētas domes 2014.gada 27.februāra lēmums Nr.2/1) un dibinātas divas Jelgavas pilsētas pirmsskolas izglītības iestādes: “Kāpēcīši” un “Zīļuks” (Jelgavas pilsētas domes 2014.gada 28.augusta lēmums Nr.12/1 un Jelgavas pilsētas domes 2015.gada 26.februāra lēmums Nr.3/5) un Jelgavas pilsētas pašvaldības iestādei “Jelgavas Zinātniskā bibliotēka” mainīts nosaukums uz “Jelgavas pilsētas bibliotēka”. |
| 3. Informācija par saistošo noteikumu ietekmi uz pašvaldības budžetu | Saistošie noteikumi neietekmē pašvaldības budžetu. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijā | Saistošie noteikumi neietekmē uzņēmējdarbības vidi pašvaldības teritorijā. |
| 5. Informācija par administratīvajām procedūrām | Saistošie noteikumi neietekmē administratīvās procedūras. |
| 6. Informācija par konsultācijām ar privātpersonām | Konsultācijas ar privātpersonām netika veiktas. |

Jelgavas pilsētas domes priekšsēdētājs A.Rāviņš